தனியார் பள்ளியாக இருந்தாலும், அரசுப் பள்ளியாக இருந்தாலும் அனைத்துக் குழந்தைகளுடைய கல்வியில் மாற்றங்கள் வரவேண்டும், கல்வி வளர வேண்டும், அறிவு வளர வேண்டும். குழந்தைகளுக்கு நல்ல எதிர்காலத்தை உருவாக்கிக் கொடுக்கவேண்டும். ஆசிரியர்களின் முழு அர்ப்பணிப்பு இல்லாமல் இவற்றைச் சாத்தியமாக்க முடியாது. அரசுப்பள்ளிகளை மிகச்சிறப்பாக நடத்துகின்றோம். குழந்தைகளை நேசிக்கின்றோம். குழந்தைகளுக்கு அக்கறையுடன் நன்கு கற்றுத்தருகிறோம் என்று ஆசிரியர்கள் பெற்றோர்களுக்கு புரியவைக்க வேண்டும். உறுதி கொடுக்க வேண்டும்.